Алматы облысында есірткі зертханасынан 55 келі мефедрон тәркіленді
DATE: 09:31, 02 Желтоқсан 2023 | GMT +5
TITLE: Алматы облысында есірткі зертханасынан 55 келі мефедрон тәркіленді
URL: https://kaz.inform.kz/news/almati-oblisinda-esrtk-zerthanasinan-55-kel-mefedron-tarklend-84205e/
META: DATE: 09:31, 02 Желтоқсан 2023 | GMT +5
TOTAL WORDS: 150
AUTHOR(S):
TEXT: Алматы облысында Алматы қаласының екі тұрғыны ұсталды. Олар жеке үйдің аумағында синтетикалық есірткі өндіретін есірткі зертханасын ұйымдастырды. Үй-жайларды тінту кезінде 3 тонна прекурсор, зертханалық құрал-жабдық және 55 келі мефедрон психотроптық затының дайын өнімі тәркіленді. Семей полицейлері Алматы қаласының, Абай және Алматы облыстарының аумағында есірткіні өткізу бойынша интернет-дүкен ұйымдастырған Алматы қаласында тұратын 4 тұрғынға қатысты ұзақ мерзімді тексеру операциясын аяқтады. Іс-шара бір мезгілде Алматы және Семей қалаларында жүргізілді. Тінту барысында 8 есірткіні буып-түю материалдары, ақшалай қаражаттар мен ноутбуктер тәркіленді. Жүргізілген операцияның қорытындысы бойынша интернет-дүкеннің қызметі тоқтатылды. Күдіктілер ұсталды. Қарағанды облысындағы қылмыстық-атқару жүйесі мекемелерінің бірінде жедел-іздестіру іс-шараларын жүргізу кезінде сотталғандарға сәлемдемелер арқылы есірткі заттарын жеткізу арнасы жойылды. Жамбыл облысының полицейлері Тараз қаласында ұзақ уақыт бойы ірі көлемде героин жеткізумен және өткізумен айналысқан 63 жастағы тұрғынды ұстады. Жедел-профилактикалық іс-шараның 10 күнінде полиция заңсыз айналымнан 337 келі түрлі есірткі, оның ішінде 87 келі синтетикалық есірткі және 7 мыңнан астам трамадол дәрілік препараттың таблеткасы тәркіленді
